1. **Na Veiraravui:**
	* **Na so Kalou.**
		+ Na lewe I lomalagi era sokalou vua na Dauniveibuli (Vakatakila 4:11; Jope 38:6-7).
		+ O Setani, e vinakata na so kalou oqo me caka vua kei na “manumanu” ka solia tiko kina o koya na kaukauwa “me bulia” na mataka,u ka me na rawata kina na vakarokoroko nei vuravura tauoko (Vakatakila 13:2, 4, 14-15).
		+ Eda na sega ni kurabui ni na yaco tiko na Siga Tabu me uto ni veiraravui ena veigauna oqo. O ira era “vakabauta na vosa ni Kalou ka taura tikoga na vakabauti Jisu” (Vakatakila 14:12) era so Kalou Vua ena siga ka I vakananumi ni Nona Veibuli.
	* **Na Veivakatatabui.**
		+ Na noda veivala e sega ni vakayago, e vakayalo (Efeso 6:12). Eda vakayagataka na I yaragi vakayalo, ka sega ni vakayago (2Koro. 10: 3-5). Ia, na meca e sega ni tu vakasuka, me valuti keda e na I yaragi vakayago.
		+ E sega ni na ka wale na nodra “vakacacani” na yalodina, era lako curuma na veiraravui katakata ka vakayacora o Setani ki na lotu dina (Vakatakila 12:12). Na meca e na vakayagataka na I yaragi kecega e via vakayagataka.
			1. E temaki keda ena noda garogaro ca (Jemesa 1:14)
			2. E vecei keda ena nona lawaki vakavuni (2Koro. 4:3-4)
			3. Vakayagataki ira na wekada voleka (Mt. 10:34-36)
			4. E veivakanakuitataki ka veivakarerei (Cakacaka 5:40)
			5. E vakayagataki na veivakasaurarataki katakata (Joni 16:2)
		+ Oqo na gaunisala e cakacaka tiko kina ena veitabayabaki, ka na vaka tale ga kina na I otioti ni veiraravui: veivakacalai kei na lawaki vuni (Vtkla. 13:13-14); vakatabui na veivoli (Vktkl. 13:16-17 ); lewai me mate o ira na sega ni lotu vua (Vakatakila 13:15).
2. **Na Meca:**
	* **Na I tikotiko vakaturaga ni gata.**
		+ Na gata, e yacana o Setani (Vakatakila 12:9), kei na manumanu ka solia kina na kaukauwa, sai koya talega na I ka va ni manumanu ena Taniela 7.
		+ Na Vakatakila 13 e kuria na ivakamacala ni Vakatakila 12. E tekivu ni oti na sasaga me vakamatei o Jisu, kei na nona lako cake I lomalagi (Vakatakila 12:3-5). Na I matai ni tikina e tasereka na nona valuta na I soqosoqo lotu me 1260 na yabaki, ka vakamacalataka na kena vo ni tikina ni “sa cudru vua na yalewa na gata levu, ka laki ia na veivala kei ira na kena vo ni nona kawa, o ira sa vakabauta na vosa ni Kalou…” (Vakatakila 12:17).
		+ Sa lailai sobu tiko ga mai ko Roma vaka Lotu, ka sa soli talega vua na kaukauwa vaka politiki, o koya ka vakayagataka me vakacacana na lotu ka vakararawataki ira na kena tamata yalodina (Vakatakila 13:4-8).
	* **Bula mai na nona Vue**
		+ Ni oti e vica na drau na yabaki ni vakayagataka nona kaukauwa me “veivakabobulataki” ka “veivakamatei ena I seleiwau” (Vktkla. 13:10), sa vakamalumalutaki na kaukauwa nei Roma Vakalotu (liutaka o Pius VI) “ka sa vuetaki me mate kina”(Vakatakila 13:3).
		+ E dina ga ni veiliutaki tiko na Pope ena “Papal States” me yacova na 1870, e qai vakayalia taucoko na nona matanitu ni sa tauyavutaki na matanitu o Itali.
		+ Ena 1929, sa vakadonui tal na Vatian City me dua na matanitu vakataki koya. Sa tekivu me bula tale mai na nona vue. Ia na cava e sa na yaca mai na gauna oqo ka lako yani?
		+ Ni tasereki na veika ena yaco tiko ena I otioti ni gauna, ena basika e dua na I liuliu e vuravura ka sasagataka nai wali ni leqa ka tarai vuravura. Ena maliwai ira na I wali ni leqa mai vua na Pope sai koya na Siga Sade me vaqaqacotaki vinaka kina na I sema ni vuvale, mata tamata kei na veimatanitu.
	* **Na Lami kei na Gata**

Na I matai ni manumanu e basika ni sa vakadukadukalitaki na lotu ka tauyavutaka o Jisu. Ni sa vuetaki, o Setani sa qai vakasaqara na “parofita vakailasu” me sosomitaki koya ka vukei koya mai na nona vue (Vktkla.13:11; 16:13). E kunea e dua na nona I tokani mai na matanitu ka a tauyavutaki ena yavu savasava vakarisito: Amerika

* + - E tekivu ena nona tukuna ni o koya o Jisu (na Lami). E matanitu Republican (sega na kena tui) ka yavutaki ena tawasei ni kaukauwa vakamatanitu mai na kaukawa vakalotu.
		- Sa tekivu me vosa kina me vaka na gata ena nona I tutu kaukauwa e vuravura. Ena tarava mai na nona na bulia na lawa me baleta na lotu, ka tokona kina na lotu vaka Roma, vakaduria na “matakau ni manumanu” (Vakatakila 13:12-14).